《送林帅参》
宋代·林希逸

羊肠历尽鬓今皤，官职因才自折磨。议幕重来还去也，攀辕不住奈愁何。

情知直道能容少，空喜阳岩得助多。券内功名终久在，非非是是一东坡。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。